# ar pezh
## Brezhoneg
### Etimologiezh

    Savet diwar ar ger-mell strizh ar hag an anv-kadarn pezh.

### Raganv

ar pezh /Distagadur ?/
* An dra/an traoù ; kement tra.
** [...], mes a-raok e rankan lavaret deoc'h ar pezh a yoa c'hoarvezet gant Filip Kerangeven, [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 221.)
** - [...] ; ne vezo ket diês d'in ober ar pez a c'houlennit. — (G. MILIN, Gwechall-goz e oa..., Kemper, 1924, p. 3.)
** - Gwir eo eta, emean, ar pez am eus gwelet evit an noz ? [...]. — (Erwan ar Moal, Pipi Gonto, Kemper, 1925, p. 6.)
** Estreget ar pezh a vez plijadur oc'h ober a ranker da ober. — (Yann-Vari Perrot, E-tal ar poull, C'HOARIVA BREZHONEK, Pemp pezh-c'hoari berr, Skridoù Breizh, 1944, p. 44.)
** An daou di a oa savet an eil e-kichen egile, ar pezh a oa un dra fall ; [...]. — (Jakez Riou, An Ti Satanazet, Skridoù Breizh, 1944, p. 26.)
** [...], e-giz evit her pedi d'ober ar pez a c'houlenn ar beleg outañ. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 22.)
** Mont a rae da chaseal, ha pakañ a rae koulz ha den gedon, klujeri, lern, en ur ger, ar pezh a gave, [...]. — (Jarl Priel, Va Zammig Buhez, Al Liamm, 1954, p. 21.)
** Ar pezh a zo gwir..., — (Jules Gros, Le trésor du breton parlé Deuxième Partie, 1970, p. 412.)
** Ar pezh a lazh ac'hanon eo ar berralan. — (Jules Gros, Le trésor du breton parlé Deuxième Partie, 1970, p. 412.)
** Ar pezh a blij dezhañ da vat eo soubenn al laezh. — (Jules Gros, Le trésor du breton parlé Deuxième Partie, 1970, p. 412.)
** Ar pezh a ra din bezañ dalc'het soñj er son-se eo... — (Jules Gros, Le trésor du breton parlé Deuxième Partie, 1970, p. 412.)
** Marteze ne oa ket onest-onest ar pezh he doa graet. — (Roparz Hemon, Ho kervel a rin en noz ha marvailhoù all, Al Liamm, 1970, p. 12.)
** [...] ma respontas kerkent... hep gouzout re ar pezh a lavare : [...]. — (Langleiz, Enez ar Rod, Mouladurioù Hor Yezh, 2000, p. 19.)

#### Gerioù heñvelster

* pezh

#### Krennlavarioù

* Ar pezh a deu diwar-goust an diaoul a ya d'hen houarnañ. — (Jules Gros, Le trésor du breton parlé Troisième Partie, 1974, p. 318.)

#### Troidigezhioù

* galleg : ce que , ce qui